દેશના કરદાતાઓના પૈસે ટકી રહેલી એર ઇન્ડિયાને ફરીથી ધમધમતી કરવાના પ્રયાસોના ભાગરૃપે સરકારે એરલાઇનનો કેટલોક હિસ્સો વેચી મારવા નિર્ણય કર્યો હતો. આર્થિક બાબતો પરની કેબિનેટ સમિતિએ ચાલુ વર્ષે જૂનમાં એર ઇન્ડિયાના વ્યુહાત્મક ડીસઇન્વેસ્ટમેન્ટ માટે મંજૂરી આપી હતી. હાલમાં એર ઇન્ડીયાના માથે રૃપિયા ૫૦,૦૦૦ કરોડ ઉપરાંતનું દેવું છે તેમ છતાં દાયકામાં પહેલી જ વાર ૨૦૧૫-૧૬માં ઓપરેશનલ પ્રોફિટ કરી શકી હતી.